Santa Fe (Argentina)

Santa Fe Argentinako ipar-ekialdeko hiria eta ibai portua da, izen bereko probintziaren hiriburua, nahiz eta probintzia horretako hiririk populatuena Rosario den. Paraná eta Salado del Norte ibaien bilgunean dago. 268 km²ko eremua du eta 2010ean 391.231 biztanle zituen. Unibertsitatea du. Hiri modernoa da, hiribide eta parke zabalez hornitua.

 Historia 
Juan Garai bizkaitar konkistatzaileak sortu zuen hiria 1573ko azaroaren 15ean, eta Santa Fe de la Vera Cruz izena eman zion. 1660. urtean, egungo lekura aldatu zuten hiria.

 Klima 

 Ekonomia 
Probintziako administraziogune eta kulturagune nagusia da, eta merkataritza asko bideratzen da halaber Paraná eta Salado del Norte ibaietan zehar. Industria (janari industria, ehungintza, kimika industria, tresneria mekanikoa) ez dago oso garatua.

 Ondasun nabarmenak 
Monumentuei dagokienez, aipagarriak dira Santa Fe katedrala (1685), San Frantzisko eliza eta komentua (1680), Ama Birjina Mesedetakoaren eliza (1660-1754) eta XVIII. mendeko jauregiak.

Pertsona ezagunak
 Andrés Nocioni (1979-), saskibaloi jokalaria.

 Erreferentziak 

 Kanpo estekak 
 Santa Fe hiriko webgunea

Kategoria:Santa Feko udalerriak
Kategoria:Argentinako probintzietako hiriburuak